
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIETINĖS RINKLIAVOS UŽ GYVŪNŲ (ŠUNŲ, KAČIŲ) REGISTRAVIMĄ DAUGIABUČIUOSE NAMUOSE NUSTATYMO 

2008 m. kovo 27 d. Nr. T-91
Šakiai

Savivaldybės taryba, vadovaudamasi Lietuvos Respublikos rinkliavų įstatymo (Žin., 2000, Nr. 52-1484) 11 str. 1 d. 7 p., nusprendžia:


1. Nustatyti vienkartinę rinkliavą už gyvūnų (šunų, kačių) registravimą daugiabučiuose namuose:

1.1. šunų – 10 Lt;


1.2. kačių – 3 Lt.


2. Netaikyti vietinės rinkliavos už gyvūnų (šunų, kačių) registravimą  (pateikus atitinkamų dokumentų kopijas):


2.1. akliems, laikantiems šunis vedlius;


2.2. vienišiems invalidams ir vienišiems pensininkams, laikantiems vieną šunį ar katę; 


2.3. šunų savininkams, turintiems policijos, krašto apsaugos ar priešgaisrinės apsaugos, gelbėjimo tarnybų pažymėjimus apie šunų reikalingumą jų darbui.


3. Nustatyti, jog už rinkliavos rinkimo kontrolę seniūnijų teritorijose atsako seniūnai. Seniūnai atsakingi už šios rinkliavos registracijos žurnalo tvarkymą, kuriame turi būti nurodyta rinkliavos suma, dokumento, patvirtinančio jos sumokėjimą, pavadinimas, numeris ir data. Vietinės rinkliavos sumokėjimą patvirtina asmens pateikti mokamieji pavedimai su bankų kvitais arba kvitai. 

Meras



                           Juozas Bertašius

